ตลอดช่วงเช้าวันนี้ ที่สถานีขนส่งหมอชิต 2 ประชาชนยังคงทยอยเดินทางกลับภูมิลำเนาช่วงเทศกาลปีใหม่ กันอย่างต่อเนื่อง
ตลอดช่วงเช้าวันนี้ ที่สถานีขนส่งหมอชิต 2 ประชาชนยังคงทยอยเดินทางกลับภูมิลำเนาช่วงเทศกาลปีใหม่ กันอย่างต่อเนื่อง บรรยากาศที่สถานีขนส่งผู้โดยสารกรุงเทพ (จตุจักร) หรือหมอชิต 2 ตลอดช่วงเช้าวันนี้ (30 ธ.ค) ยังคงมีประชาชนทยอยเดินทางกลับภูมิลำเนาและท่องเที่ยวในต่างจังหวัดกันอย่างต่อเนื่อง เพื่อไปเฉลิมฉลองปีใหม่ ส่งผลให้ภายในอาคารยังคงมีผู้โดยสาร แต่ยังคงเบาบางลงกว่าเมื่อวานที่ผ่านมา เมื่อวานนี้(29 ธ.ค) มีประชาชนมาใช้บริการรถขนส่งสาธารณะ ที่สถานีขนส่งหมอชิต 2 รวมทั้งสิ้น 122,776 คน จำนวนรถที่ให้บริการรวม 7,207 เที่ยว และในวันนี้ส่วนใหญ่จะเป็นผู้โดยสารที่เดินทางในเส้นทางระยะสั้นมากกว่าระยะยาว ที่ต้องการเดินทางกลับภูมิลำเนาให้ทันก่อนวันปีใหม่ เพื่อหลีกเลี่ยงการจราจรที่หนาแน่น โดยข้อมูลการเดินรถ บขส. และรถร่วม ที่สถานีขนส่งหมอชิต 2 เวลา 09.00 ที่ผ่านมา ทั้งภาคเหนือ ภาคตะวันออกเฉียงเหนือ และภาคกลาง รวมจำนวนเที่ยวรถให้บริการแล้ว 1,871 เที่ยว จำนวนผู้โดยสารรวมทั้งสิ้น 24,323 คน หนึ่งในประชาชนที่เดินทาง กล่าวว่า วันนี้เดินทางกับเวียงจันทร์ ประเทศลาว โดยลงรถประจำทางที่จังหวัดหนองคาย ภาพรวมการบริการดีและปลอดภัยทั้งนี้ บขส. ได้เตือนผู้โดยสาร อย่าหลงเชื่อกลุ่มมิจฉาชีพหลอกขายตั๋ว หากพบความผิดปกติให้แจ้งเจ้าหน้าที่ที่จุดรับเรื่องร้องเรียนชั้น 1 และชั้น 3 ทันที สำหรับการตรวจสอบความเรียบร้อยโดยรอบสถานีขนส่งหมอชิต 2 มีทหาร ตำรวจ และเจ้าหน้าที่ บขส. คอยอำนวยความสะดวกและตรวจตราความเรียบร้อยโดยรอบพื้นที่อย่างเข้มงวด ทั้งนี้คาดว่าตลอดทั้งวันยังคงมีประชาชนทยอยเดินทางอย่างต่อเนื่องและจะเริ่มเบาบางลงในช่วงเย็น